

Terviseameti Põhja talitus Teie 03.05.2017 nr 9.3-1/3529-14

pohja@terviseamet.ee Meie kuupäev digiallkirjas nr 6-1/8389-7

**Järveküla Saare kinnistu ja lähiala**

**detailplaneering**

Esitasite 20.03.1017 Rae Vallavalitsusele kirja nr 9.3-1/3529-10 ning teatasite, et olete tutvunud detailplaneeringu lahenduse ja materjalidega ning ei kooskõlasta detailplaneeringut.

Koostatavas Saare kinnistu ja lähiala detailplaneeringus on kajastatud Alkranel OÜ „Harjumaa Rae valla Järvekülas paikneva Saare (65:301:001:3489) kinnistu ja lähiala detailplaneeringu alale jõudva müre modelleerimine“ aruandes nimetatud müra leevendavad meetmed, mis tagavad II kategooria alale liiklusmüra sihtväärtuse, mis ei tohi ületada 55 dB. Planeeringust huvitatud isik tagab, et müra sihtväärtust lasteaia mängualal ei ületata.

Järveküla-Jüri kõrvalmaanteelt, Tallinn-Tartu-Võru-Luhamaa teelt leviva müra vähendamiseks on detailplaneeringus nähtud ette rajada Saare kinnistu piirile 3 meetri kõrgune müratõkkesein.

Lasteasutusega piirnevatel teedel toimub hooldus vastavalt majandus – ja taristuministri 14.07.2015 vastu võetud määruse nr 92 „Tee seisundinõuded“ kohaselt. Seisundinõuete täitmine on kohustuslik kõigile määruse reguleerimisalasse jäävate teede omanikele või omaniku ülesandeid täitvatele isikutele.

Rae valla üldplaneeringu kohaselt on tegemist piirkonnaga, kuhu Tallinn-Tartu-Võru-Luhamaa maantee äärde on Tallinna piirist kuni Aaviku külani kavandatud äri- ja tootmismaa juhtotstarve. Alad, kus tootmismaad külgnevad elamumaadega, tuleb vältida sellist tootmistegevust, millega kaasnevad olulised negatiivsed mõjud ei välju krundi piiridest ja millega ei tõuse rasketranspordi liiklustihedus elamute kontaktvööndis. Äri- ja tootmismaadelt toimub sujuv üleminek elamumaa juhtotstarbega maadele. Samadel tingimustel on võimalik ka olemasolevate ettevõtete tegevus.

|  |  |
| --- | --- |
| \\10.0.0.200\arhitektid\KADRI\DP 1602_Järveküla Saare lasteaed DP0928\tootmine.JPG | *Väljavõte Rae valla üldplaneeringu maakasutuskaardist.**Punane ring – planeeritava ala asukoht, kollane – elamu juhtotstarbega maa, helelilla – äri- ja tootmise juhtotstarbega maa, roheline – haljasala ja parkmetsamaa.* |

Turu tee 25 kinnistul (kinnistu kuulub Rae vallale) asuv mehitamata iseteenindava jäätmepunkti eesmärk on jäätmete liigiti kogumine. Jäätmeid võetakse vastu vaid Rae valla elanikelt. Enamuse vastuvõetavatest jäätmetest moodustavad tavajäätmed ja ei ole olemuselt ohtlikud. Ohtlikke jäätmete kogumiseks on alal kinnine merekonteiner, milles on omakorda nõuetele vastavad spetsiaalsed mahutid erinevatele jäätmetele (nt värvijäägid, päevavalguslambid jmt). Spetsiaalsete mahutite olemasolu välistab lekete võimaluse. Kogutavad ohtlikud jäätmed pärinevad majapidamistest, mistõttu ei ole tegemist kiirgusohtlike ja lasteasutus või seal viibivaid inimesi ohustada võivate jäätmetega. Järveküla jäätmepunkt on varustatud videovalvega, piiratud aiaga ning alal toimub süstemaatiline järelevalve. Jäätmepunkti ruumipuudusest tulenevalt on kavas punkt lähima 5 aasta jooksul suuremale territooriumile ümber kolida.

Vana-Tartu mnt 75 kinnistul asuv viljakuivati töötab perioodiliselt (maksimaalselt 6 nädalat aastas) ehk valdav osa ajast on lasteaia õueala mürataseme mõjutajaks liiklusest tingitud müra, mille taotlustase on leebem (55 dB). Tugineme müra aruande koostaja Alkranel OÜ arvamusele, kelle seisukohast tulenevalt ei ole otstarbekas rakendada kõige rangemat tööstusmüra taotlustaset vaid soovitab lähtuda liiklusmüra taotlustaseme tagamisest ehk lasteaia õuealal tuleb tagada 55 dB.

Tulenevalt asjaolust, et viljakuivati töötab perioodiliselt on võimalik lasteaia töö õues viibimise osas lühiajaliselt ümber korraldada (kasutatakse Rae valla teisi mängualasid, korraldatakse retki loodusesse vmt)

Detailplaneeringus on võimaliku perspektiivse leevenedava meetmena ette nähtud viljakuivati äärde 4 m kõrguse müratõkkesein rajamine või müra leevendavate meetmete rakendamine viljakuivati seinal.

Vastavalt Ehitusseaduse § 71 lg 2 kohaselt on Järvküla-Jüri mnt tee kaitsevöönd äärmise sõiduraja välimisest servast kuni 30 meetrit ning moodustab kinnistu kogupinnast 13%.

Tee kaitsevööndisse mänguala ja – platse ei rajata. Saare kinnistu piirile ette nähtud müratõkkeseina ning tee kaitsevööndi vaheline ala haljastatakse erineval rinnatiskõrgusel.

Rae Vallavalitsus on kaalunud ning on jätkuvalt seisukohal, et nähes ette varem nimetatud leevendusmeetmeid asub lasteasutus mõistlikul kaugusel ettevõtetest ja rajatistest, mis võiksid saastata õhku, vähendada isolatsiooni või tekitada müra üle kehtestatud piirtaseme. Saare kinnistu ja lähiala detailplaneeringu koostamine valla pidevalt arenevas elukeskkonnas (Saare kinnistul 65301:001:3489) on vajalik ning selle elluviimine tõstab antud piirkonna elanike heaolu.

Detailplaneeringu menetlust puudutava informatsiooniga ja dokumentidega võimalik täiendavalt tutvuda Rae valla GIS-süsteemi planeeringute rakenduses <http://gis.rae.ee/> (DP nr 0928).

Lugupidamisega

*/allkirjastatud digitaalselt/*

Priit Põldmäe

abivallavanem

Lisad: Detailplaneeringu materjalid

Kadri Randoja 605 6783

kadri.randoja@rae.ee